En ganske liten, brunlig trebukk. Antennene og dekkvingene er kledt med ganske lange, oppstående hår. Antennene er nokså kraftige og omtrent så lange som kroppen. Pronotum er brunsvart, lengre enn bredt, bredest i den fremre delen, med en liten tann litt bak midten av hver sidekant. Dekkvingene er gulbrune, jevnbrede, med rader av grove punkter. Beina er forholdsvis korte.